Den 18. mars 2010 var øverstkommanderende for ISAF, general Stanley McChrystal, på besøk i Meymaneh for å bli oppdatert på sikkerhetssituasjonen i området. Ifølge oberst Knut Fredheim var McChrystal godt fornøyd med det arbeidet som stabiliseringsstyrken hadde lagt ned, og roste nordmennenes gode situasjonsforståelse. Ifølge Fredheim ga McChrystal uttrykk for at afghanerne og den norske stabiliseringsstyrken hadde laget en plan som, om den lykkes, vil bidra til bedre stabilitet i området.